ai4bharat/Pralekha huggingface dataset:
প্রধানমন্ত্রীরদপ্তর
স্বয়ংশাসিত অবতরণ মিশনের পুনর্ব্যবহারযোগ্য উৎক্ষেপন যানের সফল পরীক্ষায় ইসরোকে অভিনন্দন প্রধানমন্ত্রীর
নয়াদিল্লি, ২ এপ্রিল, ২০২৩
প্রধানমন্ত্রী শ্রী নরেন্দ্র মোদী স্বয়ংশাসিত অবতরণ মিশনের পুনর্ব্যবহারযোগ্য উৎক্ষেপন যানের সফল পরীক্ষায় ইসরোকে অভিনন্দন জানিয়েছেন।
ভারতীয় বিমান বাহিনী এবং ডিআরডিও-র সঙ্গে যৌথভাবে ইসরো কর্ণাটকের চিত্র দুর্গে দোসরা এপ্রিল ভোরের দিকে অ্যারোনটিক্যাল টেস্ট রেঞ্জে পুনর্ব্যবহারযোগ্য উৎক্ষেপন যানের সফল পরীক্ষা করে। ইসরোর ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“এক অসাধারণ দলগত প্রয়াস। এই সাফল্য ভারতের পুনর্ব্যবহারযোগ্য উৎক্ষেপন যানে সক্ষমতা অনুধাবনের লক্ষ্যে আরও এক কদম আমাদের এগিয়ে নিয়ে গেল।”
PG/AB/NS
(
অর্থমন্ত্রক
কমেছে মুদ্রাস্ফীতির হার
নয়াদিল্লি, ৪ জুলাই, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমনের পেশ করা ২০১৮-১৯-এর অর্থনৈতিক সমীক্ষায় বলা হয়েছে, উপভোক্তা মূল্য সূচকের ভিত্তিতে মূল মুদ্রাস্ফীতি গত পাঁচ বছর ধরেই কমছে। ২০১৯-এর এপ্রিলে তা কমে দাঁড়িয়েছে ২.৯ শতাংশ, যা তার আগের বছরের ঐ একই সময়ে ৪.৬ শতাংশ। খাদ্যে মুদ্রাস্ফীতি ২০১৮-১৯ অর্থ বছরে কমে হয়েছে ০.১ শতাংশ। পাইকারি মূল্য সূচকভিত্তিক মুদ্রাস্ফীতির ক্ষেত্রে সমীক্ষায় বলা হয়েছে, ২০১৭-১৮-য় এই হার ছিল ৩ শতাংশ। ২০১৮-১৯ অর্থ বছরে এই হার দাঁড়িয়েছে ৪.৩ শতাংশে।
মুদ্রাস্ফীতির এই বর্তমান ধারা বিচার করে অর্থনৈতিক সমীক্ষায় বলা হয়েছে খাদ্যদ্রব্যের দাম কমার ফলেই মুদ্রাস্ফীতির এই হ্রাস। ২০১৮-১৯ অর্থ বছরে গড় খাদ্য মুদ্রাস্ফীতি কমে হয়েছে ০.১ শতাংশ। পাইকারি মূল্য সূচকভিত্তিক খাদ্য মুদ্রাস্ফীতিও গত দুই অর্থ বছরে কমেছে।
অর্থনৈতিক সমীক্ষা অনুযায়ী, গ্রাম এবং শহরাঞ্চলেও কমেছে মুদ্রাস্ফীতির হার। তবে, শহরাঞ্চলের থেকে গ্রামাঞ্চলে এই হার কমেছে বেশি। তার কারণ, খাদ্যে মুদ্রাস্ফীতির হ্রাস।
অনেকগুলি রাজ্যেই খুচরো মুদ্রাস্ফীতি ৪ শতাংশের নিচে দাঁড়িয়েছে। দেশের গড়ের থেকেও মুদ্রাস্ফীতির হার কম এমন রাজ্য ও কেন্দ্রশাসিত অঞ্চলের সংখ্যা ১৬। সর্ব ভারতীয় স্তরে উপভোক্তা মূল্য সূচক মুদ্রাস্ফীতির হার কমার কারণ আবাসন, জ্বালানি এবং অন্যান্য কয়েকটি পণ্যের মূল্য হ্রাস। প্রধান মুদ্রাস্ফীতির হার কমা-বাড়ার ক্ষেত্রে পরিষেবা ক্ষেত্রের গুরুত্ব আছে বলে মনে করা হয়েছে সমীক্ষায়।
খাদ্যে মুদ্রাস্ফীতি নিয়ন্ত্রণে সরকার অনেকগুলি ব্যবস্থা নিয়েছে। তার মধ্যে সাধারণ কয়েকটি ব্যবস্থা ছাড়াও নির্দিষ্ট কয়েকটি ব্যবস্থা রয়েছে। সাধারণ নিয়ন্ত্রণ ব্যবস্থার মধ্যে আছে যেমন কালোবাজারির বিরুদ্ধে অভিযান, নিয়মিত বাজার দর পর্যালোচনা এবং গুরুত্বপূর্ণ পণ্যগুলির যোগান স্বাভাবিক রাখা। নির্দিষ্ট ব্যবস্থার মধ্যে রয়েছে সুলভ মূল্যে পেঁয়াজ বাজারে ছাড়া, বাফার স্টক থেকে ডাল সরবরাহ করা এবং সেনা এবং আধা-সামরিক বাহিনীর প্রয়োজন মেটানো।
CG/AP/DM
(Visitor Counter : 344
সারওরসায়নমন্ত্রক
দেশে ওষুধের উৎপাদন ও চিকিৎসা সরঞ্জামের উৎপাদনকে উৎসাহিত করতে উৎপাদন-ভিত্তিক উৎসাহ প্রকল্পের নির্দেশিকার পরিবর্তন
নয়াদিল্লি, ২৯ অক্টোবর, ২০২০
বিভিন্ন শিল্প সংস্থার থেকে পরামর্শ ও মতামত গ্রহণ করে দেশে ওষুধ এবং চিকিৎসা সরঞ্জামের উৎপাদন বাড়ানোর জন্য কেন্দ্রীয় রসায়ন ও সার মন্ত্রকের ফার্মাসিউটিক্যালস দপ্তর উৎপাদন-ভিত্তিক উৎসাহ প্রকল্পের নীতি-নির্দেশিকায় কিছু পরিবর্তন করেছে। এখন থেকে ন্যূনতম বিনিয়োগের পরিবর্তে অঙ্গীকারবদ্ধ বিনিয়োগের প্রস্তাব রাখা হয়েছে।
ফার্মাসিউটিক্যালস দপ্তর এর আগে উৎসাহ-ভিত্তিক উৎপাদনের বিষয়ে যে প্রস্তাবগুলি দিয়েছিল সেগুলি গৃহীত হয়েছে। এই প্রস্তাব অনুসারে গুরুত্বপূর্ণ ওষুধের উপাদান এবং চিকিৎসা সংক্রান্ত সরঞ্জামের ক্ষেত্রে উৎপাদন-ভিত্তিক উৎসাহ প্রকল্প চালু করা হয়েছে। দেশে চিকিৎসা সংক্রান্ত সরঞ্জামের উৎপাদনে উৎসাহ দেওয়ার জন্যই এই উদ্যোগ। কেন্দ্রীয় মন্ত্রিসভা গত ২০শে মার্চ এই সংক্রান্ত প্রস্তাবে অনুমোদন দিয়েছিল এবং দপ্তর ২৭শে জুলাই সেই প্রস্তাবকে বাস্তবায়নের জন্য প্রয়োজনীয় নীতি-নির্দেশিকা জারি করেছে।
এক্ষেত্রে প্রয়োজনীয় পরামর্শ এবং প্রস্তাব সংশ্লিষ্ট শিল্প মহল থেকে আসার পর সেগুলি কারিগরি কমিটি বিবেচনা করেছে। এই কমিটির প্রস্তাবগুলি এরপর বিশেষ ক্ষমতাসম্পন্ন গোষ্ঠীর কাছে পেশ করা হয়েছে। কমিটি সেই প্রস্তাব নীতি আয়োগের মুখ্য কার্যনির্বাহী আধিকারিকের সঙ্গে আলোচনা করেছে। আলোচনার পর ক্ষমতাসম্পন্ন কমিটি ২৯শে অক্টোবর পরিবর্তিত নীতি-নির্দেশিকা প্রকাশ করেছে। এই নীতি-নির্দেশিকা ফার্মাসিউটিক্যালস দপ্তরের ওয়েবসাইটে 'স্কিমস’ ট্যাবে ক্লিক করলে দেখা যাবে।
যে ১০টি ওষুধের উপাদানের ক্ষেত্রে বার্ষিক উৎপাদন ক্ষমতার পরিবর্তন করা হয়েছে, সেগুলি হল :
টেট্রাসাইক্লিন, নিয়োমাইসিন, প্যারা অ্যামাইনো ফেনল, মেরোসেনাম, আর্টেসুনেট, লোসারটন, টেলমিসার্টন, অ্যাসাইক্লোভির, সিপ্রোস্লোক্সাসিন এবং অ্যাসপিরিন। এই প্রকল্পে উল্লিখিত ওষুধগুলির বার্ষিক উৎপাদন ক্ষমতার ভিত্তিতে এগুলি প্রস্তুত করার অনুমতি দেওয়া হবে।
প্রকল্পের অধীনে দরখাস্ত জমা দেওয়ার সময়সীমা বাড়িয়ে ৩০শে নভেম্বর করা হয়েছে।
একইভাবে, চিকিৎসা সংক্রান্ত সরঞ্জাম উৎপাদনে উৎপাদন-ভিত্তিক উৎসাহ প্রকল্পের ক্ষেত্রেও নীতি-নির্দেশিকায় পরিবর্তন ঘটানো হয়েছে। এখন থেকে ন্যূনতম বিনিয়োগের পরিবর্তে অঙ্গীকারবদ্ধ বিনিয়োগ নির্ধারিত কোন কোনও আবেদনপত্রের ক্ষেত্রে বিবেচিত হবে। এই প্রকল্পের সময়সীমা এক বছর বাড়ানো হয়েছে। প্রকল্পের সুবিধাভোগীরা ২০২১-২২-এর পরিবর্তে ২০২২-২৩ অর্থবর্ষ থেকে পরবর্তী পাঁচ বছর এই সুবিধা পাবে।
এই প্রকল্পের ক্ষেত্রেও আবেদন জমা দেওয়ার শেষ তারিখ ৩০শে নভেম্বর পর্যন্ত বাড়ানো হয়েছে।
ভারতীয় ওষুধ নির্মাণ শিল্প বিশ্বের তৃতীয় বৃহত্তম। এ দেশের অর্থনৈতিক উন্নয়ন ও বৈদেশিক মুদ্রা আয়ের ক্ষেত্রে এই শিল্পের যথেষ্ট গুরুত্ব আছে। চিকিৎসা সংক্রান্ত সামগ্রীর সরঞ্জাম তৈরি আরেকটি উদীয়মান ক্ষেত্র বলে বিবেচনা করা হচ্ছে। কেন্দ্র এই দুটি শিল্পের বিকাশের ক্ষেত্রে বেশ কিছু সহায়ক ব্যবস্থা গ্রহণ করেছে যাতে আগামীদিনে এই শিল্পগুলি তাদের সম্ভাবনাকে পুরো কাজে লাগাতে পারে।
CG/CB/DM
(Visitor Counter : 189
কেন্দ্রীয়মন্ত্রিসভা
মহাকাশ দপ্তরে নতুন একটি সংস্থা গঠনে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ মহাকাশ দপ্তরের অধীনে নতুন একটি সংস্থা গঠনের প্রস্তাব মঞ্জুর করেছে। ভারতীয় মহাকাশ গবেষণা সংগঠনের বিভিন্ন কেন্দ্র এবং মহাকাশ দপ্তরের বিভিন্ন ইউনিট গবেষণা ও উন্নয়নমূলক যে সমস্ত কাজকর্ম পরিচালনা করে থাকে, তার বাণিজ্যিক সম্ভাবনা খুঁজে বের করতেই এই সিদ্ধান্ত।
মন্ত্রিসভার এই সিদ্ধান্তের ফলে ইসরোর কর্মসূচিগুলির বাণিজ্যিক সম্ভাবনা খুঁজে বের করতে একাধিক উপায় বেরিয়ে আসবে। এই কর্মসূচিগুলির মধ্যে রয়েছে – শিল্প সংস্থাকে ছোট আকারের উপগ্রহ নির্মাণ সংক্রান্ত প্রযুক্তি হস্তান্তর। এক্ষেত্রে নতুন গঠিত সংস্থাটি মহাকাশ দপ্তর বা ইসরোর কাছ থেকে লাইসেন্স সংক্রান্ত ছাড়পত্র নেবে। বেসরকারি ক্ষেত্রের সহায়তায় ছোট মাপের উপগ্রহ উৎক্ষেপণ যান নির্মাণ। শিল্প সংস্থার মাধ্যমে পোলার স্যাটেলাইট উৎক্ষেপণ যান নির্মাণ। প্রস্তাবে ইসরোর বিভিন্ন কেন্দ্র ও মহাকাশ দপ্তরের বিভিন্ন ইউনিটের পক্ষ থেকে আবিষ্কৃত প্রযুক্তির হস্তান্তর এবং দেশ-বিদেশে প্রযুক্তি ও পণ্যসামগ্রীর বিপণন প্রভৃতির সংস্থান রয়েছে।
CG/BD/SB
(Visitor Counter : 93
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং অস্ট্রেলিয়ার প্রতিরক্ষা মন্ত্রীর সঙ্গে টেলিফোনে দ্বিপাক্ষিক প্রতিরক্ষা সহযোগিতা পর্যালোচনা করেছেন
নয়াদিল্লি, ১ জুন, ২০২১
প্রতিরক্ষা মন্ত্রী শ্রী রাজনাথ সিং আজ অস্ট্রেলিয়ার প্রতিরক্ষা মন্ত্রী মিঃ পিটার ডাটনের সঙ্গে টেলিফোনে কথা বলেন। দুই মন্ত্রীর মধ্যে কথাবার্তার সময় দ্বিপাক্ষিক প্রতিরক্ষা সহযোগিতার পাশাপাশি বর্তমান আঞ্চলিক পরিস্থিতির প্রেক্ষাপটে উদ্ভূত বিভিন্ন বিষয় নিয়ে আলাপ-আলোচনা হয়। উভয় মন্ত্রী ভারত ও অস্ট্রেলিয়ার মধ্যে প্রতিরক্ষা সহযোগিতা ক্ষেত্রে বর্তমান অগ্রগতির বিষয়টি স্বীকার করে নিয়ে এই সহযোগিতাকে কৌশলগত অংশীদারিত্বে পরিণত করার ব্যাপারে আগ্রহ প্রকাশ করেন। দুই দেশের মধ্যে প্রতিরক্ষা সহযোগিতার প্রসারে মালাবার মহড়ায় অস্ট্রেলিয়ার অংশগ্রহণ এক গুরুত্বপূর্ণ মাইলফলক বলে উল্লেখ করা হয়।
দুই দেশের মধ্যে প্রতিরক্ষা ক্ষেত্রে ক্রমবর্ধমান সহযোগিতায় উভয় মন্ত্রীই সন্তোষ প্রকাশ করেন। দ্বিপাক্ষিক প্রতিরক্ষা সহযোগিতার বিভিন্ন ক্ষেত্রে অগ্রগতির বিষয়গুলি নিয়েও তাঁরা পর্যালোচনা করেন। এই প্রেক্ষিতে বর্তমান সম্পর্কে আরও নিবিড় করার বিষয়ে দুই মন্ত্রীই জোর দেন। টেলিফোনে আলোচনার সময় দুই দেশের মন্ত্রীই ২+২ মন্ত্রী পর্যায়ের আলোচনা যত দ্রুত সম্ভব আয়োজন করার ব্যাপারে গভীর আগ্রহ প্রকাশ করেন।
কোভিড-১৯ মহামারীর বিরুদ্ধে লড়াইয়ে ভারতকে সহায়তার জন্য শ্রী রাজনাথ সিং অস্ট্রেলিয়াকে ধন্যবাদ জানান।
CG/BD/DM/
(Visitor Counter : 179
আয়ুষ
কেন্দ্রীয় মন্ত্রী সর্বানন্দ সোনওয়াল জম্মু-কাশ্মীরে এই প্রথম সরকারি ইউনানি মেডিকেল কলেজ ও হাসপাতালে ইউনানি মেডিসিন এবং সার্জারি স্নাতক পাঠ্যক্রমের সূচনা করবেন
নতুন দিল্লি, ১৬ সেপ্টেম্বর, ২০২১
জম্মু-কাশ্মীরের গান্ধেরওয়াল জেলার নবাব বাগে এই প্রথম সরকারি ইউনানি মেডিকেল কলেজ ও হাসপাতাল গড়ে তোলা হয়েছে। কেন্দ্রীয় আয়ুষ, বন্দর, জাহাজ চলাচল ও জলপথ মন্ত্রী শ্রী সর্বানন্দ সোনওয়াল আগামীকাল এই হাসপাতালের ইউনানি মেডিসিন ও সার্জারির স্নাতক পাঠ্যক্রমের সূচনা করবেন। মন্ত্রী হিসেবে দায়িত্বভার নেওয়ার পর এটিই তার প্রথম জম্মু-কাশ্মীর সফর। এদিনের এই সূচনা অনুষ্ঠানে উপস্থিত থাকবেন জম্মু-কাশ্মীরের উপ রাজ্যপাল শ্রী মনোজ সিনহা।
আয়ুষ মন্ত্রক জম্মু-কাশ্মীরে এই ইউনানি মেডিকেল কলেজ ও হাসপাতাল গড়ে তোলার জন্য কেন্দ্রীয় সরকার পোষিত প্রকল্পের আওতায় মোট খরচ হওয়া ৩২.৫০ কোটি টাকার মধ্যে আয়ুষ মন্ত্রক ১৭ কোটি টাকা আর্থিক সহায়তা দিয়েছে। এই হাসপাতালের মাধ্যমে শ্রীনগর, বারামুলা, বান্দিপোড়া সহ জম্মু-কাশ্মীরের ১৩৬টি গ্রামে প্রায় ৩ লক্ষ মানুষের কাছে পরিষেবা পৌঁছে দেওয়া সম্ভবপর হবে। আয়ুষ মন্ত্রক সাধারণ মানুষের কাছে মৌলিক স্বাস্থ্য পরিষেবা পৌঁছে দিতে এবং তাদের জীবনধারার সঙ্গে যুক্ত নানান রোগের চিকিৎসায় বদ্ধ পরিকর। এই কলেজে ৬০ জন শিক্ষার্থী ভর্তি হতে পারবেন। এখানে ৭টি চিকিৎসা বিভাগ রয়েছে।
CG/SS/SKD/
(Visitor Counter : 127
অর্থমন্ত্রক
শহরাঞ্চলের গণপরিবহণে এবারের বাজেটে বিশেষ গুরুত্ব
নয়াদিল্লি, ০১ ফেব্রুয়ারি, ২০২১
২০২১-২২ অর্থবর্ষে শহরাঞ্চলে গণপরিবহণ ব্যবস্থাকে এবারের বাজেটে বিশেষ গুরুত্ব দেওয়া হয়েছে। কেন্দ্রীয় অর্থমন্ত্রী শ্রীমতী নির্মলা সীতারমন জানিয়েছেন, শহরে মেট্রো রেল পরিষেবা এবং বাস পরিষেবার প্রসার ঘটানো হচ্ছে। ১৮ হাজার কোটি টাকা ব্যয়ে গণপরিবহণে বাস পরিষেবাকে উন্নত করতে একটি প্রকল্পের প্রস্তাব করা হয়েছে। সরকারি-বেসরকারি অংশীদারিত্বে ২০ হাজার বাসকে এই প্রকল্পের আওতায় আনা হবে। এর ফলে, আর্থিক প্রবৃদ্ধি হবে। এছাড়াও, কর্মসংস্থান সৃষ্টি হবে এবং শহরাঞ্চলের নাগরিকদের যাতায়াতের সুবিধা হবে।
দেশে মেট্রো পরিষেবা দ্রুত বৃদ্ধি পাচ্ছে। বর্তমানে ৭০২ কিলোমিটার পথে মেট্রো চলাচল করে। ২৭টি শহরে আরও ১ হাজার ১৬ কিলোমিটার মেট্রো এবং আরআরটিএস পরিষেবার আওতায় নিয়ে আসার কাজ চলছে। অর্থমন্ত্রী জানিয়েছেন, মেট্রো রেল পরিষেবায় মেট্রো লাইট ও মেট্রোনিও প্রযুক্তি দুটিকে অন্তর্ভুক্ত করা হবে। প্রথম শ্রেণীর শহরের উপ-নগরী এবং দ্বিতীয় শ্রেণীর শহরে ব্যয় সাশ্রয়ী ও নিরাপদ পরিবহণ ব্যবস্থা সুনিশ্চিত করতেই এই উদ্যোগ নেওয়া হয়েছে।
এবারের বাজেটে কোচি মেট্রো রেল প্রকল্পের দ্বিতীয় পর্যায়ে ১১.৫ কিলোমিটার রেলপথের জন্য ১ হাজার ৯৫৭ কোটি ৫ লক্ষ টাকা, চেন্নাই মেট্রো রেল প্রকল্পের দ্বিতীয় পর্যায়ে ১১৮.৯ কিলোমিটার রেলপথের জন্য ৬৩ হাজার ২৪৬ কোটি টাকা, বেঙ্গালুরু মেট্রো রেল প্রকল্পের ২এ এবং ২বি প্রকল্পের ৫৮.১৯ কিলোমিটারের জন্য ১৪ হাজার ৭৮৮ কোটি টাকা এবং নাগপুর মেট্রো রেল প্রকল্পের দ্বিতীয় পর্যায় ও নাসিক মেট্রো রেল প্রকল্পের জন্য যথাক্রমে ৫ হাজার ৯৭৬ কোটি টাকা এবং ২ হাজার ৯২ কোটি টাকা বরাদ্দের প্রস্তাব করা হয়েছে।
অর্থমন্ত্রক
কেন্দ্রীয় মন্ত্রিসভা নির্দিষ্ট ঋণ অ্যাকাউন্টে ঋণগ্রহীতাদের ৬ মাসের জন্য চক্রবৃদ্ধি সুদ এবং সরল সুদের মধ্যে পার্থক্যের জন্য এক্স-গ্রেশিয়া প্রদান প্রকল্পে অনুমোদন দিয়েছে
নতুন দিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা নির্দিষ্ট ঋণ অ্যাকাউন্টে ঋণগ্রহীতাদের ৬ মাসে চক্রবৃদ্ধি সুদ এবং সরল সুদের মধ্যে পার্থক্যের জন্য এক্স-গ্রেশিয়া প্রকল্পের আওতায় ঋণদানকারী প্রতিষ্ঠানগুলির বকেয়া পাওনা পরিশোধে ৯৭৩.৭৪ কোটি টাকা অনুমোদন দিয়েছে।
লাভ :
এতে দুর্দশাগ্রস্ত বা সুবিধাবঞ্চিত ঋণগ্রহীতারা ঋণ পরিশোধের জন্য বিলম্বিত ছাড়ের সুবিধা গ্রহণ করেছেন কিনা তা বিবেচনা না করেই ক্ষুদ্র ঋণগ্রহীতাদের এই উদ্ভূত মহামারি পরিস্থিতি থেকে চাপমুক্ত করতে এবং তাদের নিজেদের পায়ে দাঁড়াতে সাহায্য করবে । মন্ত্রিসভার অনুমোদন বাস্তবায়নের জন্য ইতিমধ্যেই নির্দেশিকা জারি করা হয়েছে ।
|
|
ক্রমিক সংখ্যা
|
|
এসবিআই-এর বকেয়া পাওনার জন্য দাবি করার তারিখ
|
|
ঋণদানকারী প্রতিষ্ঠানের সংখ্যা
|
|
সুবিধাভোগীর সংখ্যা
|
|
দাবি করা প্রাপ্ত অর্থে পরিমাণ
|
|
অর্থ মঞ্জুর
|
|
বকেয়া বন্টন
|
|
১
|
|
২৩/৩/২০২১
|
|
১,০১৯
|
|
১৪০৬,৬৩,৯৭৯
|
|
৪,৬২৬.৯৩
|
|
৪,৬২৬.৯৩
|
|
-
|
|
২
|
|
২৩/৭/২০২১ ও ২২/৯/২০২১
|
|
৪৯২
|
|
৪৯৯,০২,১৩৮
|
|
১,৩১৬.৪৯
|
|
৮৭৩.০৭
|
|
৪৪৩.৪২
|
|
৩
|
|
৩০/১১/২০২১
|
|
৩৭৯
|
|
৪০০,০০,০০০
|
|
২১৬.৩২
|
|
০
|
|
২১৬.৩২
|
|
৪
|
|
এসবিআই-এর পুণরায় জমা করেছে
|
|
১০১
|
|
৮৩,৬৩,৯৬৩
|
|
৩১৪
|
|
-
|
|
৩১৪.০০
|
|
মোট
|
|
|
|
১,৬১২
|
|
২৩৮৯,৩০,০৮০
|
|
৬,৪৭৩.৭৪
|
|
৫,৫০০.০০
|
|
৯৭৩.৭৪
প্রেক্ষাপট :
কোভিড-১৯ মহামারির প্রেক্ষাপটে ২০২০ সালের অক্টোবরে নির্দিষ্ট ঋণ অ্যাকাউন্টে ঋণগ্রহীতাদের ৬ মাসের জন্য  চক্রবৃদ্ধি সুদ এবং সরল সুদের মধ্যে পার্থক্যে এক্স-গ্রেশিয়া প্রকল্পের আওতায় ৫,৫০০ কোটি টাকা অনুমোদন করা হয়েছিল । তখন এই প্রকল্পের আওতায় নিম্নলিখিত ঋণগ্রহীতারা সুবিধা পেয়েছিলেন ।
-
অতি ক্ষুদ্র, ক্ষুদ্র ও মাঝারি শিল্পোদ্যোগ সংস্থা ২ কোটি টাকা পর্যন্ত ঋণ পেয়েছিল
-
শিক্ষা ঋণ ২ কোটি টাকা পর্যন্ত দেওয়া হয়েছিল
-
আবাসন ক্ষেত্রে ঋণ দেওয়া হয়েছিল ২ কোটি টাকা পর্যন্ত
-
উপভোক্তাদের পণ্যক্রয় সংক্রান্ত ঋণ ২ কোটি টাকা পর্যন্ত মিলেছিল
-
ক্রেডিট কার্ডের বকেয়া ক্ষেত্রে ছাড় ২ কোটি টাকা পর্যন্ত ছিল
-
২ কোটি টাকা পর্যন্ত যানবাহন ক্রয় সংক্রান্ত ঋণের সুবিধা ছিল
-
পেশাদার ক্ষেত্রে ব্যক্তিগত ঋণের সুবিধা ২ কোটি টাকা পর্যন্ত ছিল
-
২ কোটি টাকা পর্যন্ত উপভোক্তাদের ঋণের সুবিধা ছিল
২০২০-২০২১ অর্থবর্ষে এই প্রকল্পের জন্য ৫৫০০ কোটি টাকার বাজেট বরাদ্দ করা হয় । এই ৫৫০০ কোটি টাকার পুরো অর্থই কেন্দ্রীয় মন্ত্রিসভা অনুমোদন করে ।এমনকি এই প্রকল্পের আওতায় নোডাল এজেন্সি হিসেবে এসবিআই-কে এই অর্থ প্রদান করা হয় ।
এসবিআই জানিয়েছে ঋণপ্রদানকারী প্রতিষ্ঠানগুলি থেকে তারা ৬৪৭৩.৭৪ কোটি টাকা পেয়েছে । এমনকি কেন্দ্রীয় মন্ত্রিসভায় অনুমোদিত ৫৫০০ কোটি টাকাও তারা গ্রহণ করেছে । এখন তারা বাকি ৯৭৩.৭৪ কোটি টাকার জন্য সরকারকে জানিয়েছিল । এবার সেই অর্থ মঞ্জুর হয়েছে।
CG/SS/RAB
(Visitor Counter : 115
ইস্পাতমন্ত্রক
ইস্পাত মন্ত্রকের সতর্কতা বিষয়ক সভা
নয়াদিল্লি, ১৯ মার্চ, ২০১৯
কেন্দ্রীয় ইস্পাত মন্ত্রক নতুন দিল্লীতে রাষ্ট্রায়ত্ত্ব ইস্পাত সংস্হাগুলির মূল নীতি এবং সংগ্রহ ব্যবস্হা, বরাতদান, কর্মী এবং আর্থিক বিষয়ের মত গুরুত্বপূর্ণ প্রশাসনিক ও বাণিজ্যিক সিদ্ধান্ত গ্রহণের ক্ষেত্রে সংশ্লিষ্ট আধিকারিকদের আরও দক্ষ ও সতর্কতা বিষয়ক দু-দিনের এক সভার আয়োজন করে। আজ এই সভা শেষ হয়েছে।
সোমবার এই সভার উদ্বোধন করেন কেন্দ্রীয় ভিজিলেন্স কমিশনার শ্রী কে ভি চৌধুরী। এই উপলক্ষ্যে তিনি বলেন, সিদ্ধান্ত গ্রহণের ক্ষেত্রে স্বচ্ছতা ও দায়বদ্ধতা বজায় রাখা নৈতিক কর্তব্য। প্রতিটি সংগঠনেই তিনি এক মজবুত সতর্কতামূলক ব্যবস্হা গড়ে তোলার ওপর জোর দিয়ে বলেন, সৎ ও স্বচ্ছ আধিকারিকদের সুরক্ষিত রাখতে পর্যাপ্ত আইনী রক্ষাকবচ রয়েছে।
সভায় ইস্পাত সচিব শ্রী বিনয় কুমার বলেন, সঠিক পন্হা-পদ্ধতি অনুসরণ করার ক্ষেত্রে অভিজ্ঞতা ও সচেতনতার অভাবের দরুন অধিকাংশ সময়ই নিয়ম-নীতি লঙ্ঘিত হয়ে থাকে, তবে তা এড়ানো সম্ভব। মন্ত্রকের যুগ্ম সচিব ও মুখ্য ভিজিল্যান্স আধিকারিক শ্রীমতি রুচিকা চৌধুরী গোভিল বলেন, যেকোন প্রতিষ্ঠান পরিচালনার ক্ষেত্রে সতর্কতা অবলম্বন বিশেষ জরুরি। এই সভা আয়োজনের অন্যতম উদ্দেশ্য হল, কর্ম সম্পাদনের ক্ষেত্রে অনাবশ্যক বিলম্ব ও বৈষম্য এড়ানো।
CG/BD/NS
(Visitor Counter : 85
স্বরাষ্ট্র মন্ত্রক
সাইবার অপরাধে তরুণ প্রজন্মের আসক্তি
নয়াদিল্লি, ২০ জুলাই, ২০২২
সাইবার জগতের ব্যবহার যতো বাড়ছে, সাইবার অপরাধের প্রতি তরুণ প্রজন্মের আসক্তি বৃদ্ধি পাচ্ছে। যদিও সংবিধানের সপ্তম অনুচ্ছেদ অনুসারে পুলিশ এবং আইন-শৃঙ্খলার বিষয়টি রাজ্যের এক্তিয়ারভুক্ত তা সত্ত্বেও সাইবার অপরাধের বিষয়ে তরুণ প্রজন্মকে সচেতন করে তুলতে কেন্দ্র বেশ কিছু উদ্যোগ গ্রহণ করেছে। এসএমএস, ট্যুইটার হ্যান্ডেল, ফেসবুক, ইনস্টাগ্র্যাম এবং টেলিগ্রামে ‘সাইবার দোস্তি ফরসি’  অ্যাকাউন্টের মাধ্যমে এবং বেতার, মাইগভ প্ল্যাটফর্মে এ বিষয়ে নানা বার্তার প্রচার করা হয়েছে।
এর পাশাপাশি পিএম ই-বিদ্যা এবং ইউটিউব চ্যানেলে ষষ্ঠ থেকে দ্বাদশ শ্রেণীর ছাত্রছাত্রীদের জন্য প্রতি মাসের প্রথম বুধবার সাইবার জাগরূকতা দিবস উদযাপন করা হয়। টেলিভিশন, রেডিও এবং দীক্ষার মতো ডিজিটাল চ্যানেলে সাইবার নিরাপত্তা ও সুরক্ষা সংক্রান্ত অনুষ্ঠান সম্প্রচারিত হয়। লক্ষ লক্ষ শিক্ষক এবং প্রধান শিক্ষককে নিষ্ঠা তথ্য যোগাযোগ প্রযুক্তি পাঠক্রমের মাধ্যমে ছাত্রছাত্রীদের সাইবার নিরাপত্তার বিষয়ে জানানোর জন্য প্রয়োজনীয় প্রশিক্ষণ দেওয়া হয়েছে। একাদশ ও দ্বাদশ শ্রেণীর ছাত্রছাত্রীদের এনসিইআরটি পাঠক্রমে কম্পিউটার সায়েন্সে সাইবার নিরাপত্তার অধ্যায়টি যুক্ত করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র।
PG/CB/NS
(Visitor Counter : 76
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৭৯ কোটি ৩৩ লক্ষ ছাড়িয়েছে
দেশে গত ২৪ ঘন্টায় ১৮ লক্ষ ৬৯ হাজারের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৬৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪ হাজার ৫৭৫
দেশে সুস্পষ্টভাবে করোনায় আক্রান্তের সংখ্যা বর্তমানে ৪৬ হাজার ৯৬২
সাপ্তাহিক-ভিত্তিতে আক্রান্তের হার বর্তমানে ০.৬২ শতাংশ
নতুন দিল্লি, ৯ মার্চ, ২০২২
দেশে গত ২৪ ঘন্টায় ১৮ লক্ষ ৬৯ হাজার  ডোজেরও বেশি টিকা দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৭৯ কোটি ৩৩ লক্ষ ছাড়িয়ে গেছে ।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০২,২৯২
|
|
দ্বিতীয় ডোজ
|
|
৯৯,৭৮,৯৫৮
|
|
সতর্কতামূলক ডোজ
|
|
৪২,৬৮,৭৩৪
|
|
সামনের সারির করোনা-যোদ্ধা
|
|
প্রথম ডোজ
|
|
১,৮৪,১০,৮৩২
|
|
দ্বিতীয় ডোজ
|
|
১,৭৪,৬৬,৫০১
|
|
সতর্কতামূলক ডোজ
|
|
৬৪,৪১,৪৮০
|
|
১৫-১৮ বছর বয়সী
|
|
প্রথম ডোজ
|
|
৫,৫৫,৮০,৮৭২
|
|
দ্বিতীয় ডোজ
|
|
৩,২০,৩৪,৩৯২
|
|
১৮-৪৪ বছর বয়সী
|
|
প্রথম ডোজ
|
|
৫৫,২৮,৫৯,৩২০
|
|
দ্বিতীয় ডোজ
|
|
৪৫,১৬,৮৪,৫২৪
|
|
৪৫-৫৯ বছর বয়সী
|
|
প্রথম ডোজ
|
|
২০,২৪,৫০,০৫১
|
|
দ্বিতীয় ডোজ
|
|
১৮,১৮,৭১,৫৬২
|
|
৬০ বছরের বেশি বয়সী
|
|
প্রথম ডোজ
|
|
১২,৬৫,৪০,৬০৬
|
|
দ্বিতীয় ডোজ
|
|
১১,৩২,৬৩,০৬০
|
|
সতর্কতামূলক ডোজ
|
|
১,০১,৪৬,৩৭১
|
|
সতর্কতামূলক ডোজ
|
|
২,০৮,৫৬,৫৮৫
|
|
মোট
|
|
১,৭৯,৩৩,৯৯,৫৫৫
দেশে গত ২৪ ঘন্টায় করোনা মুক্ত হয়েছেন ৭ হাজার ৪১৬ জন। এর ফলে, অতিমারীর শুরুর সময় থেকে মোট সুস্থতার সংখ্যা ৪ কোটি ২৪ লক্ষ ১৩ হাজার ৫৬৬।
জাতীয় স্তরে সুস্থতার হার বর্তমানে ৯৮.৬৯ শতাংশ।
দেশে গত ২৪ ঘণ্টায় নতুন করে আক্রান্তের সংখ্যা ৪ হাজার ৫৭৫।
দেশে সুস্পষ্টভাবে করোনায় আক্রান্তের সংখ্যা বর্তমানে ৪৬ হাজার ৯৬২। এরফলে দেশে মোট করোনা আক্রান্তের মধ্যে সুস্পষ্ট ভাবে উপসর্গযুক্ত রোগীর হার দাঁড়িয়েছে ০.১১ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৮ লক্ষ ৯৭ হাজার ৯০৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৭ কোটি ৫২ লক্ষেরও বেশি ।
দেশজুড়ে নমুনা পরীক্ষার পরিকাঠামো বেড়েছে। বর্তমানে দেশের সাপ্তাহিক-ভিত্তিতে আক্রান্তের হার ০.৬২ শতাংশ এবং দৈনিক-ভিত্তিতে আক্রান্তের হার ০.৫১ শতাংশ।
(CG/SD/AS/
প্রধানমন্ত্রীরদপ্তর
ফ্রান্সের রাষ্ট্রপতির সঙ্গে প্রধানমন্ত্রীর টেলিফোনে বার্তালাপ
নতুন দিল্লি,২১ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ ফ্রান্সের রাষ্ট্রপতি ইমানুয়েল ম্যাক্রঁর সঙ্গে টেলিফোনে কথা বলেছেন।
দুই নেতা আফগানিস্তানের সাম্প্রতিক পরিস্থিতি,আঞ্চলিক বিষয় নিয়ে আলোচনা করেছেন। এই প্রেক্ষাপটে সন্ত্রাস, মাদকদ্রব্য, অবৈধ অস্ত্র ও মানব পাচারের সম্ভাব্য বিস্তার এবং সেইসঙ্গে মানবাধিকার, নারী ও সংখ্যালঘুদের অধিকার নিশ্চিত করার প্রয়োজনীয়তা সম্পর্কে উদ্বেগের কথা তারা ভাগ করে নেন।
ভারত-প্রশান্ত মহাসাগরীয় অঞ্চলে ক্রমবর্ধমান দ্বিপাক্ষিক সহযোগিতা এবং এই অঞ্চলে স্থিতিশীলতা ও নিরাপত্তা উন্নয়নে ভারত-ফ্রান্স অংশীদারিত্বের গুরুত্বপূর্ণ ভূমিকার বিষয় নিয়েও উভয়ে পর্যালোচনা করেছেন।
ভারত-ফ্রান্স কৌশলগত অংশীদারিত্বের প্রেক্ষাপটে উভয় দেশের মধ্যে ঘনিষ্ঠ এবং নিয়মিত পরামর্শ বজায় রাখতে তাঁরা সম্মত হয়েছেন ।
CG/SS
(
উপ-রাষ্ট্রপতিরসচিবালয়
কোভিড-১৯ এর মোকাবিলায় রাজ্যগুলির রাজ্যপাল এবং কেন্দ্রশাসিত অঞ্চলগুলির উপরাজ্যপালদের সঙ্গে উপরাষ্ট্রপতির মতবিনিময়
নতুনদিল্লি, ২৭ মার্চ, ২০২০
উপরাষ্ট্রপতি শ্রী এম ভেঙ্কাইয়া নাইডু আজ রাষ্ট্রপতি শ্রী রামনাথ কোভিন্দের সঙ্গে কোভিড-১৯ মোকাবিলায় বিভিন্ন রাজ্যর রাজ্যপাল ও কেন্দ্রশাসিত অঞ্চলের উপরাজ্যপালদের সঙ্গে ভিডিও কনফারেন্সের মাধ্যমে বৈঠক করেন । কোভিড ১৯ এর মোকাবিলা করতে জনসাধারণের মধ্যে সচেতনতা বাড়াতে সরকারের সঙ্গে সুশীল সমাজ, বিভিন্ন সংগঠন ও বেসরকারী ক্ষেত্রগুলিকে যুক্ত হবার তিনি আহ্বান জানান।
রাষ্ট্রপতি শ্রী রামনাথ কোভিন্দের আহ্বানে এই ভিডিও কনফারেন্সে যোগ দিয়ে উপরাষ্ট্রপতি বলেন, জাতীয় সঙ্কট মোকাবিলা করতে সব রাজ্যের রাজ্যপাল এবং কেন্দ্রশাসিত অঞ্চলের উপরাজ্যপালদের সংশ্লিষ্ট এলাকার প্রথম নাগরিক হিসেবে গুরুত্বপূর্ণ ভূমিকা পালন করতে হবে।
তিনি বলেন, কোভিড-১৯ এ সংক্রমিতদের জন্য আইসোলেশন ওয়ার্ডের ব্যবস্থা করতে হবে। এর জন্য রাজ্যের রাজ্যপাল এবং কেন্দ্রশাসিত অঞ্চলের উপরাজ্যপালদের কেন্দ্রীয় বিদ্যালয়, বিশ্ববিদ্যালয়, ধর্মীয় প্রতিষ্ঠানগুলিকে উদ্বুদ্ধ করতে হবে, যাতে তারা তাদের জায়গাগুলি ব্যবহার করতে দেয়।
পাশাপাশি যেহেতু তাঁরা বিশ্ববিদ্যালয়গুলির আচার্য, তাই অনলাইনের মাধ্যমে বিশ্ববিদ্যালয়ের ক্লাস নেওয়া এবং নির্দিষ্ট সময়ে পাঠক্রম শেষ করার ব্যাপারে তিনি তাঁদের উদ্যোগী হতে বলেন।
কোভিড-১৯-এ সংক্রমিতদের চিকিৎসার জন্য বেসরকারী হাসপাতালগুলিকে কয়েকটি বেডের ব্যবস্থা করতেও তিনি বলেন এবং রেড ক্রস সহ সুশীল সমাজকে সমাজের দরিদ্র, বয়স্ক ও অসুস্থদের মানবিক সাহায্যর পরামর্শ দেন।
এই সংকটের দিনে কেন্দ্র ও রাজ্য সরকারগুলিকে ‘টিম ইন্ডিয়া’ মনোভাব নিয়ে কাজ করতে হবে বলে তিনি জানান।
উপরাষ্ট্রপতি সংক্রমণের চক্র ভাঙার জন্য সামাজিক দূরত্ব বজায় রাখার ওপর গুরুত্ব দেন এবং প্রধানমন্ত্রীর অমোঘ বাণী তিনি মনে করিয়ে দেন, “আপনি বাড়ির বাইরে পা ফেললেই করোনা বাড়িতে ঢুকবে”।
কোভিড-১৯কে প্রতিহত করতে উপরাষ্ট্রপতি রাজ্যের রাজ্যপাল এবং কেন্দ্রশাসিত অঞ্চলের উপরাজ্যপালদের প্রস্তাব দেন, যাতে তারা মানুষের মধ্যে সচেতনতা গড়ে তোলার জন্য আধ্যাত্মিক, ধর্মীয় নেতা, চলচ্চিত্র , ক্রীড়া ব্যক্তিত্ব সহ বিভিন্ন ভাষার সাহিত্যিকদের সাহায্য নেন ।
স্বাস্থ্য সম্পর্কে প্রয়োজনীয় বার্তা প্রচারে সংবাদমাধ্যমের ভূমিকার প্রশংসা করে শ্রী নাইডু বলেন, জনসাধারণের কাছে বস্তুনিষ্ঠ তথ্য পৌছে দেওয়া অত্যন্ত জরুরী।
সমাজের নিচুতলার মানুষের প্রতিরোধমূলক নিয়ন্ত্রণ ব্যবস্থার ফলে যে আর্থিক সমস্যা দেখা দেবে তার সমাধানে কেন্দ্রের আর্থিক প্যাকেজের তিনি প্রশংসা করেন এবং জনসাধারণ ও স্বাস্থ্যকর্মীদের জন্য নানা উদ্যোগকে স্বাগত জানান।
দুধ, ফল, সবজি, কৃষিপণ্যের মত নিত্যপ্রয়োজনীয় সামগ্রীর নিরবচ্ছিন্ন সরবরাহ সর্বত্র নিশ্চিত করতে তিনি কেন্দ্র ও রাজ্যসরকারগুলির প্রতি আর্জি জানান।
কোভিড-১৯এর বিস্তার প্রতিহত করতে জনগণের সহযোগিতা খুবই গুরুত্বপূর্ণ বলে উল্লেখ করে তিনি সব নাগরিকের কাছে সরকারের নিয়মগুলি কঠোরভাবে মেনে চলার আহ্বান জানান। তিনি সকলের কাছে প্রস্তাব দেন বই পড়া, ধ্যান, যোগাভ্যাস করতে । এছাড়া বাড়িতে বাচ্চা ও বয়স্কদের সঙ্গে সময় কাটানোরও পরামর্শ দেন উপরাষ্ট্রপতি।
এই ভিডিও সম্মেলনে পশ্চিমবঙ্গ, মহারাষ্ট্র, কেরালা, কর্ণাটক , হরিয়ানা, গুজরাট রাজস্থান, তেলেঙ্গনা, পাঞ্জাব, বিহার, মধ্যপ্রদেশ , তামিলনাডু ও হিমাচলপ্রদেশের রাজ্যপাল, দিল্লির উপরাজ্যপাল এনং চন্ডিগড়ের প্রশাসক উপস্থিত ছিলেন।
CG/CB
(Visitor Counter : 86
স্বাস্থ্যওপরিবারকল্যাণমন্ত্রক
কোভিড-১৯- গুজব বনাম প্রকৃত ঘটনা
ইনসাকগ- এর মাধ্যমে নমুনার ক্রমবিন্যাস ক্রমশ বৃদ্ধি পেয়েছে
জিনের ক্রমবিন্যাস-এর জন্য রাজ্যগুলিকে পর্যাপ্ত পরিমাণে নমুনা পাঠানোর পরামর্শ দেওয়া হয়েছে
নতুন দিল্লি, ০৬ আগস্ট, ২০২১
কয়েকটি সংবাদমাধ্যমে প্রতিবেদন প্রকাশ করে অভিযোগ করা হয়েছে যে কোভিড-১৯ সংক্রান্ত জিনোম সিকোয়েন্সিং বা জিনের ক্রমবিন্যাস করার বিষয়টি ভারতের দ্রুত হ্রাস পেয়েছে। যদিও করোনার প্রকোপ যথেষ্ট বেড়েছে। ওই প্রতিবেদনে দাবি করা হয়েছে যে, এ পর্যন্ত খুব স্বল্প পরিমাণে জিনের ক্রমবিন্যাস করা হয়েছে।
প্রকৃত ঘটনা হচ্ছে, প্রতিবেদনে উদ্ধৃত ক্রম সংখ্যা ভারতের কোভিড-১৯ জিনোম সার্ভেলেন্স পোর্টাল থেকে নেওয়া হয়েছে বলে মনে হয়। তবে এই সংখ্যা নমুনা সংগ্রহের তারিখ থেকে একটি নির্দিষ্ট মাসে তা উল্লেখ করে না। ইনসাকগ কনসোর্টিয়ামের ল্যাবরেটরি দ্বারা ক্রমানুসারে নমুনা গুলি সংশ্লিষ্ট রাজ্যের পাঠানো নমুনার ওপর নির্ভর করে।
কোন মাসে জিনোম সিকোয়েন্সিং এর জন্য কত নমুনা পাঠানো হয়েছে তা নিম্নোক্ত তালিকা থেকে জানা যাবে।
জানুয়ারি-২১- নমুনার সংখ্যা- ২২০৭।
ফেব্রুয়ারি-২১- নমুনার সংখ্যা-১৩২১।
মার্চ-২১- নমুনার সংখ্যা- ৭৮০৬।
এপ্রিল-২১- নমুনার সংখ্যা- ৫৭১৩।
মে-২১- নমুনার সংখ্যা-১০৪৮৮।
জুন-২১- নমুনার সংখ্যা- ১২২৫৭।
জুলাই-২১- নমুনার সংখ্যা- ৬৯৯০।
আগস্ট-২১- নমুনার সংখ্যা- ৬৪৫৮।
এছাড়াও, ইনসাকগ ল্যাবরেটরি দ্বারা নমুনার প্রাথমিক অংশ সিকোয়েন্সিংএর উদ্দেশ্যই হচ্ছে আন্তর্জাতিক ভ্রমণকারীদের মধ্যে ভেরিয়ান্ট অফ কন্সার্ন শনাক্ত করা।
মহারাষ্ট্র, পাঞ্জাব এবং দিল্লির মতো কয়েকটি রাজ্যে ফেব্রুয়ারি মাস থেকে কোভিডের ক্রমবর্ধমান প্রবণতা পরিলক্ষিত হয়। এরই পরিপ্রেক্ষিতে বিদর্ভের ৪ টি জেলা, মহারাষ্ট্রের ১০ টি জেলা এবং পাঞ্জাবের ১০ টি জেলায় জিনোম সিকোয়েন্সিং এর কাজ বাড়ানো হয়।
তবে, প্রতিমাসে ৩০০ টি নমুনাই পরীক্ষা করা হবে এমন কোন কথা নয়।
বর্তমানে সারাদেশের এমন ৮৬ টি জেলা রয়েছে যেখানে সপ্তাহে একটাও নতুন করে কোভিড আক্রান্তের সংখ্যা নেই।
বিগত এক মাস ধরে সবচেয়ে বেশি আক্রান্তের সংখ্যা পাওয়া গেছে কেরালা এবং মহারাষ্ট্র থেকে। বর্তমানে মোট ৪৫ হাজার নতুন আক্রান্তের মধ্যে ৩২ হাজারই কেরালা এবং ৪ হাজারের বেশি মহারাষ্ট্র থেকে নতুন আক্রান্তের সংখ্যা পাওয়া যাচ্ছে। অর্থাৎ মোট আক্রান্তের ৮০ শতাংশ এই দুটি রাজ্য থেকে মিলছে। বাকি ২০ শতাংশ দেশের অন্যান্য রাজ্য থেকে পাওয়া যাচ্ছে।
চলতি বছরের জুলাই মাসে ৯০৬৬ টি নমুনা সেন্টিনেল সাইটে পাঠানো হয়েছে। আর আগস্ট মাসে পাঠানো হয়েছে ৬৯৬৯ টি নমুনা।
CG/ SB
(Visitor Counter : 149